วิธีการเก็บอาหารไม่ให้เสีย สำหรับผู้คนในประเทศกำลังพัฒนา ที่ไม่มีตู้เย็นใช้
ครูผู้หนึ่งในประเทศไนจีเรีย คิดวิธีเก็บอาหารไม่ให้เสีย สำหรับผู้คนในประเทศกำลังพัฒนาที่ไม่มีตู้เย็นใช้ และแนวคิดดังกล่าว ได้รับรางวัลคว
อุณหภูมิที่ร้อนโดยเฉพาะอย่างยิ่งในประเทศกำลังพัฒนานั้นสร้างปัญหาให้กับการเก็บอาหารไม่ให้เน่าเสียโดยเฉพาะอย่างยิ่งถ้าผู้คนไม่มีตู้เย็นใช้ หรือว่ามี แต่ค่าไฟราคาแพง เมื่อปี 2538 ครูคนหนึ่งชื่อโมฮัมหมัดบาอับบา ในประเทศไนจีเรีย พบวิธีแก้ปัญหานี้ โดยเค้าเรียกว่าวิธีแก้ปัญหาความร้อนแบบใส่ไหอยู่ในไห หรือ Pot in Pot Cooling System วิธีดังกล่าวประกอบด้วยไห หรือภาชนะเก็บอาหารรูปทรงกลมซึ่งเป็นดินเหนียวสองใบใหญ่หนึ่ง เล็กหนึ่ง และนำไหใบเล็กใส่ไว้ในไหใบใหญ่ เสร็จแล้วนำทรายเปียกเทใส่ระหว่างช่องว่างของไหสองใบนี้ และคลุมด้วยผ้าที่เปียกชื้นอีกทีหนึ่ง วิธีนี้ช่วยให้เก็บอาหารที่อยู่ในไหใบเล็กด้วยกระบวนการของการระเหย โดยความชื้นของทรายเปียก ที่อยู่ระหว่างไหสองใบจะช่วยถ่ายเทความร้อนออกไป ด้วยการระเหยผ่านทางผิวนอกของไหใบใหญ่ วิธีดังกล่าว สามารถช่วยให้อุณหภูมิภาชนะหรือไหใบข้างใน ที่ใช้เก็บอาหารนั้น ลดลงได้หลายองศา และอาหารที่เก็บด้วยวิธีนี้ก็จะคงสภาพอยู่ได้ โดยไม่เสียหลายสัปดาห์ทีเดียว หลังจากที่ผู้คนในประเทศไนจีเรียและประเทศอื่นๆ ของทวีปแอฟริกา เริ่มใช้วิธีนี้เพื่อเก็บอาหาร เพราะว่ามีราคาถูกนั้นคุณครูโมฮัมหมัด บาอับบา ได้ใช้เงินทุนส่วนตัวของเขา ลงทุนสร้างระบบไหเก็บอาหารนี้5,000 ใบเพื่อใช้ในชุมชนของตน และเมื่อปี 2543 บริษัทนาฬิกาโรเล็กซ์ของสวิสเซอร์แลนด์ ได้มอบนาฬิกาโรเล็กซ์ สำหรับผู้ประกอบการแก่คุณครูโมฮัมหมัด บาอับบา ในฐานะที่เขาช่วยพัฒนาโครงการ ที่ส่งเสริมความรู้และความเป็นอยู่ที่ดีของมนุษย์